หนูเป็นโรคกระเพาะและกรดไหลย้อนค่ะ ก่อนที่ประจำเดือนจะมามีอาการท้องอืด แน่นท้อง หนาวสั่น เท้าเย็นมือเย็น เท้าชา ท้องปั่นป่วนด้วยค่ะ พอประจำเดือนมาก็มีอาการปวดท้องหนาวจนเท้าเย็นมือเย็นเท้าชาเลยค่ะ จะเป็นอะไรมั้ยคะ
สวัสดีค่ะ โรคกระเพาะและกรดไหลย้อนนั้นอาจไม่ได้มีผลกับประจำเดือนโดยตรงค่ะอาการปวดท้องระหว่างมีประจำเดือนนั้นสามารถเกิดขึ้นได้ภายใน 1-2 วันแรก หากปวดมากขึ้นเรื่อยๆในแต่ละรอบเดือน อาจต้องไปสาเหตุเช่นมีเนื้องอกมดลูกเยื่อบุโพรงมดลูกเจริญขึ้นผิดที่ หรือมีซีสต์(ถุงน้ำ)ที่รังไข่ โดยเฉพาะช็อกโกแลตซีสต์ เพิ่มเติมอาการหนาวและชาบริเวณปลายมือปลายเท้า อาจไม่ได้สัมพันธ์กับเรื่องของประจำเดือน แต่อาจเกี่ยวกับสภาพอากาศ เส้นเลือดปลายนิ้วมีการตีบตัน หรือปลายเส้นประสาทอักเสบ หรือสาเหตุทางจิตใจเช่นความตื่นเต้นหรือความกลัว แนะนำสังเกตอาการ ถ้าเป็นมากขึ้นเรื่อยๆ มือเท้าเขียว ขยับได้น้อย ควรไปพบแพทย์เพื่อตรวจเพิ่มเติม